CELEX: 62019TN0143
Language: lv
Date: 2019-03-02 00:00:00
Title: Lieta T-143/19: Prasība, kas celta 2019. gada 2. martā — Solar Ileias Bompaina/Komisija

29.4.2019   
            
            
               LV
            
            
               Eiropas Savienības Oficiālais Vēstnesis
            
            
               C 148/61
            
         
      Prasība, kas celta 2019. gada 2. martā — Solar Ileias Bompaina/Komisija
      (Lieta T-143/19)
      (2019/C 148/61)
      Tiesvedības valoda — angļu
      
         Lietas dalībnieki
      
      
         Prasītājs: Solar Ileias Bompaina AE (Atēnas, Grieķija) (pārstāvji: A. Metaxas un A. Bartosch, advokāti)
      
         Atbildētāja: Eiropas Komisija
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt apstrīdētos Komisijas aktus, proti, Lēmumu C(2018) 6777 final (2018. gada 10. oktobris), ciktāl ar to ir noraidītas sūdzības, kas Komisijai tika iesniegtas lietā SA.41794, un konkrēti tikai šī lēmuma 111.-121. punktu, kā arī 2019. gada 8. februāra vēstuli (B.2 VI/MJ/mkl D*2019/019026);
               
            
                  —
               
               
                  piespriest Komisijai atlīdzināt prasītāja tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājs izvirza vienu pamatu, ar ko tiek apgalvots prasītāja procesuālo tiesību pārkāpums, jo neesot noteikta atbilstošā atsauces sistēma kā prerogatīva apstrīdētā pasākuma materiālās selektivitātes novērtējumam, kļūda to faktu novērtējumā, kas tika iesniegti Komisijai administratīvā procesa laikā attiecībā uz atjaunojamo energoresursu ražotāju un enerģijas piegādātāju atbilstību prasībām, kļūda juridiskajā vērtējumā attiecībā uz salīdzināmības, kas veicama, novērtējot apstrīdētā pasākuma materiālo selektivitāti, kritēriju, nepietiekams pamatojums, no kā izriet acīmredzama rūpīga novērtējuma neesamība, kā arī kļūda faktu jautājuma vērtējumā izvirzītās judikatūras nepareizas piemērošanas dēļ.